Skerp verhoging in brandstofpryse vir Mei bevestigArgieffoto (Foto: Activ-Michoko, Pixabay) Die minister van energie, Jeff Radebe, het Donderdag die petrolprysaanpassings vir Mei 2018 bevestig. Die departement het in ŉ verklaring gesê die prys van brandstof styg weens die Rand/Dollar-wisselkoers (van R11.85 tot R11.95 per dollar) en die styging in die prys van ru-olie (van $65.71 tot $70.36 per vaatjie). Die internasionale pryse van petroleumprodukte het ook verhoog. Op 2 Mei 2018 sal petrol met 49c per liter duurder wees; diesel met ŉ swaelinhoud van 0.05% styg met 59c per liter en diesel met ŉ swaelinhoud van 0.005% met 58c per liter. Paraffien styg met 52c per liter en LPGas met 70c per kilogram.